**Total Dance Festival – Debrecen** – **2022.06.11**

**HÁZIREND**

**ELŐSZÓ**

Az alább részletezett szabályok, a rendezvény szakszerű lebonyolítását, a látogatók páratlan elégedettségét

hivatott szolgálni. A Látogató és a Szervező a házirend vonatkozó rendelkezéseit a jegyvásárlás pillanatától kezdve magukra nézve kötelező érvényűnek és minden esetben követendő útmutatásnak kívánja kezelni.

**BELÉPÉS**

* A rendezvény területére belépni Látogató akkor jogosult, ha érvényes belépőjeggyel rendelkezik,
* illetve a rendezvény házirendjét és az Általános Szerződési Feltételeket magára nézve kötelező érvényű útmutatásnak tekinti. A résztvevő a belépés alkalmával tudomásul veszi, hogy az esemény szervezői a házirend és az ÁSZF betartását bármikor számon kérhetik.
* A rendezvényt mindenki saját felelősségére látogathatja!
* Az a Látogató, aki nem tudja, fényképes igazolvánnyal igazolni magát, nem léphet a rendezvény területére!
* A VIP karszalag sérülése vagy annak elhagyása esetén a belépőjegy érvényét veszti!
* "Teltház" esetén csak a távozás mértékében lehetséges az új vendégek beengedése.
* Belépőjegyet nem áll módunkban visszaváltani.
* A Belépőjegyek egyszeri belépésre jogosítanak fel.
* Korhatár: A rendezvényt 18 éven aluli személyek látogathatják. 18 éven aluli személy, csak közvetlen, egyenes ági szülői felügyelettel tartózkodhat a Rendezvény területén.
* A szervezők a beléptetés jogát fenntartják. A rendezvényre való belépést a szervezők megtagadhatják:
* Alkoholos befolyásoltság vagy kábítószer hatása alatt álló személyektől
* Nem megfelelő öltözetben (pld: tréningruha, munkaruha, stb.), érkező látogatóktól
* Azon látogatóktól, akik nem a kulturált szórakozás miatt keresik fel a rendezvényt és külsejükkel a többi emberben félelmet keltenek!

**A RENDEZVÉNYRE BEHOZNI TILOS**

* Bármely fajtájú házi állatot (macska, kutya, vadászgörény, egér, stb.…)
* Nem a rendezvény területén vásárolt élelmiszert és italt
* Közbiztonságra különösen veszélyes tárgyak (8 cm-nél nagyobb vágóélű kés, rugóskés, gázspray, vipera, ólmosbot, stb.)
* Sípot, fény-rudat és lézeres party kellékeket, léggömböt, selfie-botot

**FIZETÉS A TOTAL DANCE FESTIVALON**

* A rendezvényen készpénz nélküli rendszerben lehet fizetni, készpénzes fizetés nem lehetséges. A fogyasztásokat HelloPay® kártyával és bankkártyával lehet kiegyenlíteni.
* Fizetéskor borravaló adható, a borravaló rendszer alapbeállítása a Magyarországon általánosságban elfogadott 10%, amely fizetés előtt 0 és 20% között, lefelé és felfelé is szabadon módosítható.
* A HelloPay® kártyát az egyes feltöltő pontokon 500.- Ft letéti díj ellenében lehet kiváltani, a letéti díj összege az első feltöltésből kerül levonásra. A kártya egyenlege a rendezvény helyszínén, a rendezvény nyitvatartási ideje alatt, a megjelölt pont(ok)on váltható vissza.
* Amennyiben a rendezvény ideje alatt nem történik meg a kártya visszaváltása, a későbbiekben a kártya visszaváltására már nincsen lehetőség, az 500.- Ft kártyahasználati díj nem jár vissza, de a kártya továbbra is használható és a kártyán lévő egyenleg az utolsó tranzakció napját követő 180 napig elkölthető a HelloPay® elfogadóhelyek bármelyikén, vagy visszaváltható a HelloPay® Visszaváltó Pontban.
* A HelloPay® kártya készpénzzel és bankkártyával is feltölthető, a bankkártyás feltöltés kényelmi díja feltöltésenként, a feltölteni kívánt összeg 2 %-a.
* A HelloPay telefonos applikáción keresztüli kártya regisztrációval további előnyökhöz lehet jutni!

**TOVÁBBI ÁLTALÁNOS SZABÁLYOK**

* Tilos a rendezvény helyszínén bármilyen jellegű kábítószer használata.
* A helyszínen a látogatók fényképeket készíthetnek.
* Professzionális fényképezőgépet és videokamerát csak akkreditált fotós használhat!
* A programokról videó felvétel csak a szervezők előzetes, írásos engedélyével készíthető.
* 18 éven aluli személyeket szeszes itallal nem áll módunkban kiszolgálni.
* Ittas és agresszív személyeket szeszes itallal nem áll módunkban kiszolgálni.
* A szervezők nem vállalnak sem anyagi, sem személyi felelősséget a látogatókat ért esetleges anyagi, illetve személyes károk miatt
* A rendezvény területén a Vendég által okozott kárt a rendezőség, a Vendéggel térítteti meg!
* A rendezvényen készült képi felvételeken szereplő és magukat felismerni vélő személyek a jegy megvásárlásával elfogadják, hogy a képfelvétellel kapcsolatban semmilyen követeléssel nem léphetnek fel, sem a rendezőkkel, sem a felvétel készítőivel, sem annak jogos használóival szemben.

**EGYÉB FONTOS INFORMÁCIÓK**

* A rendezvényen erős fény- és hanghatás érheti a látogatót!
* A mosdók és a mellékhelyiségek használata INGYENES!
* A rendezvény területén a látogatók biztonsága érdekében egyes helyszíneken videó-kamera rendszer működik. A felvétel csak a rendvédelmi szerveknek adható át ügyészi engedély esetén.
* A szervező fenn tartja az esetleges műsor, időpont- és helyszín változás jogát, az ebből eredő károkért semmilyen felelősséget nem vállal!

**JÓ SZÓRAKOZÁST KÍVÁNUNK!**